Jeesuksen pyhä nimi

Jeesuksen nimi on kristillisen hartauden ja kunnioituksen kohde. Sen pohjalta on muodostunut useita hartauskäytäntöjä.

Jeesus on hepreankielinen nimi, joka esiintyy eri muodoissa jo Vanhassa testamentissa (Joosua, Jesaja, Hoosea). Se merkitsee vapauttajaa. Nimen teologisen sisällön ilmaisee Matt. 1:21: "Ja hän on synnyttävä pojan, ja sinun on annettava hänelle nimi Jeesus, sillä hän on vapahtava kansansa heidän synneistänsä." Ortodokseille ja protestanteille uudenvuodenpäivä on kirkollisena juhlana omistettu Jeesuksen pyhälle nimelle. Roomalaiskatolisessa liturgisessa kalenterissa se on 3. tammikuuta.

Idässä Jeesuksen nimen kunnioituksen perusmuodoksi muotoutui Jeesuksen rukous, lännessä taas Jeesuksen pyhän nimen litania. 

Martti Luther kehottaa toisen käskyn selityksissään sekä Vähässä katekismuksessa että Isossa katekismuksessa huutamaan avuksi pyhää nimeä. 

Suomen evankelis-luterilaisen kirkon virsikirjan uudenvuodenpäivän virret 38-42 keskittyvät Jeesuksen pyhään nimeen.

Katso myös
Jumalan nimet juutalaisuudessa
Kristus-monogrammi
Jeesuksen ihmeteot
Pyhä sydän
Jumalan laupeuden kuva
Jumalanpilkka

Lähteet

Aiheesta muualla
 Jeesuksen pyhän nimen litania

Jeesus kristinuskossa
Spiritualiteetti
Rukous
Manaus